User:Shrichaturbhuji Mandir

श्रीं हरि दर्शन श्री चतुर्भुजी मंदिर

यह मंदिर कामां (आदि वृन्दावन कामवन) से लगभग आठ किलोमीटर राजस्थान के पूर्वी प्रवेश द्वार धिलावटी ग्राम में स्थित है। यह चतुर्भुजी भगवान कृष्ण का अलौकिक लीला-स्थल है। यह प्रभु का निजधाम होने के कारण ब्रज-चौरासी कोस की यात्रा का प्रमुख पड़ाव है। यहाँ प्रतिवर्ष देश विदेश के असंख्य तीर्थयात्री कामवन के तीर्थ स्थलों का दर्शन करने आते हैं।

कामवन के प्रमुख तीर्थस्थलों में पहाड़ पर मुरली बजाते समय अलौकिक मधुर स्वर लहरी से द्रवित हुए पहाड़ व शिला में अंकित चरण चिह्नों (चरण पहाड़ी),गौचारण के समय ग्वाल-बालों के साथ पत्थर की शिला पर भोजन करते समय की स्वतः उत्कीर्णित भोजन थाली, व्योमासुर की गुफा, खिसलनी शिला, आदि ऐसे अनुपम दुर्लभ स्थल हैं जो श्रद्धालुओं के ह्रदय को अतुलनीय रूप से अनुप्राणित करते रहते हैं। कदम्ब की सघन वृक्षावली से आच्छादित कदम्बखण्डी, भगवान शंकर की पहाड़ पर स्वतः प्रगट प्रतिमा-केदारनाथ व प्राकृतिक शिवालय ऐसे स्थल हैं जिनका उदाहरण अन्यत्र दुर्लभ है। कामवन में चौरासी मन्दिर, चौरासी कुण्ड, चौरासी खम्भा, चौरासी कूप इसकी प्राचीन आध्यात्मिक व् ऐतिहासिक पृष्ठभूमि के जीवंत उदहारण हैं।इस स्थल के कुण्ड व कूप प्राचीन काल की जल सरंक्षण परम्परा व सघन वन पर्यावरण संरक्षण की अतीत की गौरवशाली परम्पराके संवाहक हैं।

इनके अलावा श्री गोपीनाथ ,श्री वृन्दादेवी गोविन्ददेव, ब्रज के चार प्रमुख महादेवों में से एक श्री कामेश्वर नाथ,श्री राधाबल्लभ ,श्री काशी विश्वनाथ , पांचों पाण्डव आदि अनेक मंदिरों के दर्शनार्थ यहाँ देश-विदेश के असंख्य यात्रियों का वर्षभर ताँता लगा रहता है।

श्री चतुर्भुजी मंदिर सेवा सदन